CELEX: 62016CN0452
Language: fi
Date: 2016-08-16 00:00:00
Title: Asia C-452/16: Ennakkoratkaisupyyntö, jonka Rechtbank Amsterdam (Alankomaat) on esittänyt 16.8.2016 – Openbaar Ministerie v. Krzysztof Marek Poltorak

17.10.2016   
            
            
               FI
            
            
               Euroopan unionin virallinen lehti
            
            
               C 383/7
            
         Ennakkoratkaisupyyntö, jonka Rechtbank Amsterdam (Alankomaat) on esittänyt 16.8.2016 – Openbaar Ministerie v. Krzysztof Marek Poltorak
   (Asia C-452/16)
   (2016/C 383/09)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank Amsterdam
   
      Pääasian asianosaiset
   
   
      Kantaja: Openbaar Ministerie
   
      Vastaaja: Krzysztof Marek Poltorak
   
      Ennakkoratkaisukysymykset
   
   
               1)
            
            
               Ovatko puitepäätöksen 2002/584/YOS (1) 6 artiklan [1] kohdassa tarkoitettu ilmaisu ”oikeusviranomainen” ja puitepäätöksen 2002/584/YOS 1 artiklan 1 kohdassa tarkoitettu ilmaisu ”oikeudellinen päätös” unionin oikeuden itsenäisiä käsitteitä?
            
         
               2)
            
            
               Mikäli ensimmäiseen kysymykseen vastataan myöntävästi: minkä kriteerien perusteella voidaan vahvistaa, onko pidätysmääräyksen antaneen jäsenvaltion viranomainen tällainen ”oikeusviranomainen” ja sen antama eurooppalainen pidätysmääräys näin ollen ”oikeudellinen päätös”?
            
         
               3)
            
            
               Mikäli ensimmäiseen kysymykseen vastataan myöntävästi: kuuluuko the Swedish National Police Board puitepäätöksen 2002/584/YOS 6 artiklan [1] kohdassa tarkoitetun käsitteen ”oikeusviranomainen” piiriin, ja onko kyseisen viranomaisen antama eurooppalainen pidätysmääräys näin ollen puitepäätöksen 2002/584/YOS 1 artiklan 1 kohdassa tarkoitettu ”oikeudellinen päätös”?
            
         
               4)
            
            
               Mikäli ensimmäiseen kysymykseen vastataan kieltävästi: onko kansallisen poliisiviranomaisen, kuten the Swedish National Police Boardin, nimeäminen pidätysmääräyksen antavaksi oikeusviranomaiseksi unionin oikeuden mukaista?
            
         
      (1)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä tehty 13.6.2002 neuvoston puitepäätös 2002/584/YOS (EYVL 2002, L 190, s. 1).